[{"text_idx": "#000003", "text": "BerdintasunaEuskaraAntolaketa, langileria eta gardentasunaHaur eta gazteriaHerritarrentzako arretaHirigintzaIdazkaritzaIngurumena Agenda 21Kirol patronatuaKulturaNekazal eremuaOgasuna eta artekaritzaOngizateaSustapen Ekonomikoa eta EnpleguaUdaltzaingoa"}, {"text_idx": "#000005", "text": "Irailaren 3an \u2018Elgoibar, euskara eta kirola\u2019 jardunaldia hartuko du Elgoibarrek"}, {"text_idx": "#000006", "text": "Goiz osoko jardunaldia izango da, Elgoibarko IMH ikastetxean, 9:30ean hasi eta 14:30era arte."}, {"text_idx": "#000007", "text": "Uztailaren 15a da izena emateko azken eguna, eta bi lekutan egin daiteke: Elgoibarko Izarran (943741626 elgoibarkoizarra@elgoibarkoizarra.eus) edo Elgoibarko Olaizaga kiroldegian (943 744 415 / olaizagaharrera@hotmail.es)."}, {"text_idx": "#000009", "text": "Normalean urrian izan ohi den Euskara ala Ezkara jardunaldia irailaren 3ra aurreratu dute antolatzaileek, aurtengo gaia Euskara ala Ezkara kirolean? izango delako, eta hori horrela izanik, ezinbestekoa izan delako kirol jardunaren agenda kontuan hartzea. Elgoibar, kirola eta euskara izango dira aurtengo jardunaldiko elementu edo osagaiak, baina eliteko kirolariek ere hartuko dute parte euren bizipenen berri emateko, besteak beste, June Loidik, Jokin Altunak edo Xabi Prietok."}, {"text_idx": "#000010", "text": "Zein da Elgoibarren kirolak duen dimentsioa eta eragina? Zein dira elgoibartarrok gehien egiten ditugun kirolak? Elgoibarren euskaraz egiten al da kirola? Zenbat bai eta zenbat ez? Zergatik da garrantzitsua kirola euskaraz egitea? Kirola ere herrigintza al da? Zergatik? Zer ematen dio kirolak Elgoibarren ongizateari? Eta euskarak? Zelakoak dira eliteko kirolariak? Bizimodu erosoa al dute? Galdera horiei eta beste batzuei erantzutera etorriko dira kirol munduko hainbat lagun Elgoibarrera, irailaren 3an, larunbata."}, {"text_idx": "#000011", "text": "10:00: \u201cElgoibarko kirol jardunaren dimentsioa eta eragina\u201d. Ramon Mujika."}, {"text_idx": "#000013", "text": "11:00: \u201cZergatik da garrantzitsua kirola euskaraz egitea?\u201d Jone Miren Hernandez"}, {"text_idx": "#000014", "text": "12:00: \u201cKirola ere herrigintza da\u201d. In\u0303aki Ugarteburu."}, {"text_idx": "#000016", "text": "13:00: \u201cZelakoa da eliteko kirolarien bizimodua?\u201d:"}, {"text_idx": "#000018", "text": "14:00-14:30: Biba zuek! errekonozimendu ekitaldia."}, {"text_idx": "#000021", "text": "Uztailaren 15a da izena emateko azken eguna, eta bi lekutan egin daiteke:"}, {"text_idx": "#000023", "text": "Elgoibarko Olaizaga kiroldegian (943 744 415 / olaizagaharrera@hotmail.es)"}, {"text_idx": "#000024", "text": "Prezioa: 15na euro ordaindu beharko dituzte pintxo-bazkarira geldituko direnek, eta 10na euro, bazkaltzen geldituko ez direnek."}, {"text_idx": "#000025", "text": "Elgoibarko kirol elkarte eta entitateetako kideek ez dute ordaindu beharrik izango."}, {"text_idx": "#000026", "text": "Antolatzaileek jardunaldi honetara gonbidatu nahi dituzte kirolaren inguruan lanean dabiltzan hainbat eragile, besteak beste: kirol elkarteetako lehendakari edota arduradunak, Eskola Kirola programako eragileak (ikastetxeak, guraso-elkarteak, e.a.), kirol-entrenatzaileak eta hezitzaileak, Udaleko kirol eta euskara arduradunak, kirola eta euskara bat eginda ikusi nahi duten euskaltzaleak, kirolari lotutako enpresa pribatuak; eta, orokorrean, kirolariak eta herritarrak."}]